Iepirkuma

**Uzņēmuma darbinieku veselības apdrošināšana**

**identifikācijas Nr. AS OŪS 2017/28**

**NOLIKUMS**

Iepirkums tiek veikts saskaņā ar Publisko iepirkumu likuma 9.pantu

**Olaine 2017**

**Saturs**

[1. Iepirkuma priekšmets 3](#_Toc501464433)

[2. Iepirkuma identifikācijas numurs 3](#_Toc501464434)

[3. Pasūtītājs 3](#_Toc501464435)

[4. Iepirkuma procedūra 3](#_Toc501464436)

[5. Informācijas apmaiņa un papildu informācijas sniegšana, iespējas iepazīties ar nolikumu 3](#_Toc501464437)

[6. Piedāvājuma iesniegšanas laiks un vieta 4](#_Toc501464438)

[7. Prasības iepirkuma priekšmetam 4](#_Toc501464439)

[8. Piedāvājuma noformējums 4](#_Toc501464441)

[9. Pretendentam izvirzītās kvalifikācijas prasības un izslēgšanas gadījumi 6](#_Toc501464442)

[10. Iesniedzamie piedāvājuma dokumenti 6](#_Toc501464443)

[11. Piedāvājuma vērtēšana un izvēle 7](#_Toc501464444)

[12. Saimnieciski visizdevīgākā piedāvājuma noteikšana 8](#_Toc501464445)

[13. Iepirkuma līguma slēgšanas kārtība 13](#_Toc501464446)

[14. Iepirkumu komisijas tiesības un pienākumi 13](#_Toc501464447)

[15. Pretendentu tiesības un pienākumi 13](#_Toc501464448)

Pielikumā:

Pielikums Nr. 1. Pieteikums

Pielikums Nr. 2. Tehniskā specifikācija – Pretendenta tehniskā piedāvājuma forma

Pielikums Nr. 2.1. Iekļautie maksas laboratorie izmeklējumi piedāvātās veselības apdrošināšanas pamatprogrammas ietvaros

Pielikums Nr. 2.2. Pretendenta diagnostisko izmeklējumu apmaksas piedāvājuma tabula

Pielikums Nr. 2.3. Pretendenta veselības apdrošināšanas piedāvājuma izņēmumu un ierobežojumu tabula

Pielikums Nr. 3. Finanšu piedāvājums

Pielikums Nr. 4. Līguma projekts

# Iepirkuma priekšmets

AS “Olaines ūdens un siltums” darbinieku veselības apdrošināšana.

# Iepirkuma identifikācijas numurs

AS OŪS 2017/28

# Pasūtītājs

* 1. AS “Olaines ūdens un siltums”, vienotais reģistrācijas numurs 50003182001, Kūdras ielā 27, Olaine, Olaines novads, LV – 2114.
  2. Kontaktpersona: Viesturs Liepa, tālrunis 26411988, e-pasts: viesturs.liepa@ous.lv. Kontaktpersona sniedz tikai organizatoriska rakstura informāciju par iepirkumu, Publisko iepirkumu likumā un iepirkuma nolikumā noteiktajā kārtībā.
  3. Pasūtītāja pilnvarotais apdrošināšanas brokeris ir SIA „Colemont FKB Latvia”, reģistrācijas numurs 40003484130. Brokera pienākumos ietilpst iepirkuma līgumu pārraudzīšana un apkalpošana, tajā skaitā Pasūtītāju darbinieku konsultēšana par iepirkuma rezultātā iegādāto veselības apdrošināšanas polišu izmantošanu, informācijas un dokumentu aprites nodrošināšana starp apdrošināšanas sabiedrību un Pasūtītāju, un citi brokera pienākumi. Atlīdzība par brokera pakalpojumiem, kura jāsedz uzvarējušajam Pretendentam, ir 10% (desmit procenti) no kopējās samaksātās apdrošināšanas prēmijas visa Līguma par veselības apdrošināšanas pakalpojuma sniegšanu darbības termiņa laikā.

# Iepirkuma procedūra

Iepirkums tiek organizēts atbilstoši Publisko iepirkumu likuma 9.pantam.

# Informācijas apmaiņa un papildu informācijas sniegšana, iespējas iepazīties ar nolikumu

* 1. Pieeju iepirkuma dokumentiem un papildu informācijas sniegšanu Pasūtītājs nodrošina saskaņā ar Publisko iepirkumu likuma 9.panta sesto daļu un šī nolikuma noteikumiem. Ieinteresētās personas nolikumu un visus papildus nepieciešamos dokumentus var lejupielādēt pasūtītāja mājaslapā internetā http://www.ous.lv/lv/ sadaļā „Iepirkumi” vai iepazīties ar tiem uz vietas līdz nolikuma 6.1.apakšpunktā noteiktā piedāvājumu iesniegšanas termiņa beigām, darba dienās no plkst. 09:00 līdz 12:00 un no plkst.13:00 līdz 17:00, vizīte ir iepriekš jāsaskaņo ar Pasūtītāja norādīto kontaktpersonu.
  2. Ja ieinteresētā persona vēlas saņemt nolikumu drukātā veidā, Pasūtītājs to izsniedz trīs darbdienu laikā pēc tam, kad saņemts pieprasījums.
  3. Papildu informācijas pieprasīšana un sniegšana:
     1. Ieinteresētajiem piegādātājiem ir tiesības prasīt papildu informāciju par nolikumā iekļautajām prasībām. Šie pieprasījumi iesniedzami rakstveidā uz nolikuma 3.punktā minētās kontaktpersonas e-pastu vai iesniedzot personīgi/nosūtot pa pastu AS “Olaines ūdens un siltums”, Kūdras ielā 27, Olaine, Olaines novads, LV – 2114;
     2. Ja ieinteresētais piegādātājs ir laikus pieprasījis papildu informāciju par nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Par jautājuma saņemšanas dienu uzskata pa pastu saņemtās vēstules vai elektroniski saņemtās vēstules reģistrācijas datumu AS “Olaines ūdens un siltums”. Ārpus AS “Olaines ūdens un siltums” noteiktā darba laika elektroniski saņemtajiem jautājumiem par saņemšanas dienu uzskata nākamo darba dienu;
     3. Papildu informāciju nosūta ieinteresētajai personai, kas uzdevusi jautājumu, un vienlaikus ievieto šo informāciju Pasūtītāja mājaslapā internetā http://www.ous.lv/lv/ sadaļā „Iepirkumi”, norādot arī uzdoto jautājumu.
  4. Saziņa iepirkuma ietvaros notiek latviešu valodā rakstiski pa pastu vai ar e-pasta starpniecību.
  5. Ieinteresēto piegādātāju pienākums ir pastāvīgi sekot Pasūtītāja mājas lapā publicētajai informācijai par iepirkumu un ņemt to vērā veidojot savu piedāvājumu.
  6. Publicējot visu iepirkuma dokumentāciju (nolikums un atbildes uz visiem jautājumiem) Pasūtītāja mājaslapā, ikvienam tiek nodrošināta brīva pieeja iepirkuma dokumentācijai, tāpēc Pasūtītājs nav atbildīgs, ja kāds nav iepazinies ar pilnu iepirkuma dokumentāciju.

# Piedāvājuma iesniegšanas un atvēršanas laiks un vieta

* 1. Piedāvājumus var iesniegt līdz **2018.gada 9.janvāra plkst.10.00.**
  2. Piedāvājums jānogādā Pasūtītājam Olainē, Kūdras ielā 27 līdz nolikuma 6.1.punktā noteiktajam termiņam. Piedāvājums var tikt piegādāts personīgi, ar kurjera starpniecību vai pasta sūtījumā.
  3. Piedāvājumi, kas tiks saņemti pēc nolikuma 6.1.punktā noteiktā termiņa vai arī kuri nebūs ievietoti atbilstoši noformētā slēgtā aploksnē, netiks atvērti un tiks atgriezti to iesniedzējiem bez izskatīšanas.
  4. Pretendents var atsaukt vai mainīt savu piedāvājumu līdz nolikuma 6.1.punktā noteiktā termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts atkārtotā piedāvājuma iesniegšanas brīdis.
  5. Pēc piedāvājuma iesniegšanas termiņa beigām Pretendents savu piedāvājumu nevar grozīt.
  6. Piedāvājumu tiek atvērti uzreiz pēc nolikuma 6.1.punktā noteiktā termiņa beigām Kūdras ielā 27, 3.stāvs, 9.kabinets, Olaine, Olaines novads, Latvija, LV-2114.
  7. Piedāvājumu atvēršanas sanāksme ir atklāta.

# Prasības iepirkuma priekšmetam

# Iepirkuma priekšmets ir AS “Olaines ūdens un siltums” darbinieku (turpmāk-darbinieki) veselības apdrošināšana uz vienu kalendāro gadu (20.01.2018.-19.01.2019.) tehniskajā specifikācijā (2., 2.1., 2.2., 2.3.pielikums), (turpmāk – tehniskā specifikācija) noteiktajā apjomā un kārtībā, ievērojot līguma projekta (nolikuma 4.pielikums) nosacījumus.

* 1. Iepirkuma priekšmets atbilstoši CPV klasifikatoram ir 66512200-4 “Veselības apdrošināšanas pakalpojumi”.
  2. Iepirkuma priekšmets nav sadalīts daļās. Pretendents nevar iesniegt vairākus piedāvājuma variantus.
  3. Pretendenta piedāvājumam jāatbilst visām tehniskās specifikācijas un līguma projekta prasībām.
  4. Piedāvājuma derīguma termiņš ir 30 (trīsdesmit) dienas no piedāvājuma iesniegšanas termiņa beigām.

# Piedāvājuma noformējums

8.1. Piedāvājumu iesniedz aizlīmētā aploksnē (liela dokumentu apjoma gadījumā - citā necaurspīdīgā, aizlīmētā iepakojumā), uz kuras jānorāda:

|  |
| --- |
| AS Olaines ūdens un siltums  Kūdras iela 27, Olaine, LV- 2114, Latvija  Pretendenta nosaukums, juridiskā adrese, reģistrācijas numurs, tālrunis, e-pasta adrese  Piedāvājums iepirkumam  „**Uzņēmuma darbinieku veselības apdrošināšana**”,  identifikācijas numurs AS OŪS 2017/28  Neatvērt līdz piedāvājumu atvēršanas sanāksmei. |

8.2. Jāiesniedz piedāvājuma dokumentu viens oriģināls un viena kopija. Uz piedāvājuma oriģināla titullapas jābūt norādei „ORIĢINĀLS”, bet uz piedāvājuma kopijas titullapas jābūt norādei „KOPIJA”.

8.3. Piedāvājuma dokumentus paraksta Pretendenta pārstāvēt tiesīgā persona vai tās pilnvarotā persona.

8.4. Ja tiek konstatētas pretrunas starp piedāvājuma dokumentu oriģinālu un kopiju, noteicošais ir piedāvājuma oriģināls.

* 1. Piedāvājuma dokumentus sagatavo atbilstoši Dokumentu juridiskā spēka likuma, Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” un šī nolikuma prasībām.
  2. Piedāvājuma dokumentiem jābūt cauršūtiem (caurauklotiem), tā lai dokumentu lapas nebūtu iespējams atdalīt, lapām jābūt sanumurētām atbilstoši pievienotajam satura rādītājam. Uz pēdējās lapas aizmugures caurauklošanai izmantojamai auklai jābūt nostiprinātai ar pārlīmētu lapu, uz kuras norādīts cauraukloto lapu skaits un kas tiek apstiprināts ar Pretendenta paraksta tiesīgas personas parakstu.
  3. Piedāvājums jāsagatavo latviešu valodā, tam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, bez iestarpinājumiem, dzēsumiem, svītrojumiem, labojumiem vai matemātiskām kļūdām. Ja labojumi ir izdarīti, tiem jābūt atrunātiem Latvijas Republikas normatīvajos aktos noteiktajā kārtībā.
  4. Svešvalodā sagatavotiem piedāvājuma dokumentiem jāpievieno Pretendentu pārstāvēt tiesīgas personas vai notariāli apliecināts tulkojums latviešu valodā. Par dokumentu tulkojuma atbilstību oriģinālam atbild Pretendents.
  5. Paziņojums par piedāvājuma izmaiņām vai piedāvājuma atsaukums sagatavojams, iepakojams, marķējams un nosūtāms tāpat kā piedāvājums, uz aploksnes/iepakojuma papildus nolikuma 8.1.apakšpunktā minētajam, norādot atzīmi “GROZĪJUMS” vai “ATSAUKUMS”. Pēc piedāvājuma iesniegšanas termiņa beigām Pretendents nevar savu piedāvājumu grozīt vai papildināt. Piedāvājuma atsaukšanai ir bezierunu raksturs un tā izslēdz Pretendenta tālāku līdzdalību iepirkumā.
  6. Visi izdevumi, kas saistīti ar piedāvājuma sagatavošanu un iesniegšanu, jāsedz Pretendentam. Iesniegtie piedāvājuma, kas nolikumā noteiktos gadījumos netiek atgriezti Pretendentiem, dokumenti kļūst par pasūtītāja īpašumu.
  7. Piedāvājumā jāietver dokumenti saskaņā ar nolikuma 10.punktu.
  8. Kopā ar piedāvājuma dokumentiem papīra formā, tehniskais un finanšu piedāvājums (t.sk. nolikuma 10.2.apakšpunktā noteiktos tehniskā piedāvājuma pielikumus) jāiesniedz elektroniskā formā (bez elektroniskā paraksta) ierakstīti CD datu nesējā vai zibatmiņā Word vai Excel formātā. Ja elektroniskā versija atšķirsies no oriģināla, komisija ņems vērā oriģinālu.

# Pretendentam izvirzītās kvalifikācijas prasības un izslēgšanas gadījumi

* 1. Pretendentam iepriekšējo trīs gadu (2015., 2016. gads, tajā skaitā 2017. gads) laikā ir noslēgti vismaz trīs veselības apdrošināšanas pakalpojumu sniegšanas līgumi, kuru ietvaros tas sniedzis veselības apdrošināšanas pakalpojumus secīgā periodā, kas nav īsāks par 12 mēnešiem, un vismaz  100 cilvēkiem katrā līgumā.
  2. Pretendentam ir Finanšu un kapitāla tirgus komisijas izsniegta licence veselības apdrošināšanas pakalpojumu sniegšanai vai līdzvērtīgs dokuments, kas apliecina Pretendenta tiesības sniegt veselības apdrošināšanas pakalpojumus Latvijas Republikā.
  3. Nosacījumi Pretendentu izslēgšanai no dalības iepirkumā:
     1. Pretendentu izslēdz no dalības iepirkumā gadījumos, kas noteikti LR likuma “Publisko iepirkumu likums” 9.panta 8.daļā;
     2. Uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, kā arī uz personālsabiedrības biedru, ja Pretendents ir personālsabiedrība, ir attiecināmi nolikuma 9.3.1.punktā noteiktie izslēgšanas gadījumi.
  4. Pretendents var piesaistīt apakšuzņēmējus, vai balstīties uz citu personu iespējām, lai apliecinātu, ka tā kvalifikācija atbilst prasībām, kas noteiktas nolikumā.

# Iesniedzamie piedāvājuma dokumenti

10.1. Pieteikums, kas sagatavots atbilstoši nolikuma pielikuma Nr.1 norādītajai formai.

* 1. Tehniskais piedāvājums, kas sagatavots aizpildot un parakstot nolikuma tehniskās specifikācijas (pielikums Nr.2, iesk. pielikumus Nr. 2.1., 2.2., 2.3.). Pretendents, sagatavojot tehnisko piedāvājumu, sniedz apliecinājumu par katras prasības izpildi un, ja nepieciešams, apraksta, kā tiks nodrošināta tās izpilde, vai sniedz precīzu atsauci uz tehniskajam piedāvājumam pievienotajiem dokumentiem, kur minēto informāciju var atrast. Informācija norādāma tādā apjomā, lai komisija varētu veikt tehniskā piedāvājuma atbilstības pārbaudi un piedāvājuma vērtēšanu atbilstoši iepirkuma dokumentos noteiktajām prasībām. Tehniskajam piedāvājumam jāpievieno sekojoši pielikumi, kas kļūst neatņemamas tehniskā piedāvājuma sastāvdaļas:
     1. Apdrošināšanas programmas apraksts, kas skaidri un nepārprotami atbilst tehniskās specifikācijas prasībām un tehniskajam piedāvājumam, un programmā sniegtā informācija nevar tikt uztverta vai interpretēta pretrunā ar tehnisko specifikāciju un tehnisko piedāvājumu; pretrunu rašanās gadījumā noteicošais ir tehniskajā piedāvājumā minētais;
     2. Pretendenta vispārējie Veselības apdrošināšanas noteikumi;
     3. Pilns Pretendenta nodrošināto līgumiestāžu saraksts, tajā skaitā maksas ambulatoro, stacionāro medicīnisko pakalpojumu sniedzēju;
     4. Piedāvātajai apdrošināšanas programmai izmantojami ārpus līgumiestāžu cenrāži, ja tādi tiks piemēroti;
     5. Informācija par apdrošināšanas atlīdzības saņemšanas kārtību un noteikumiem: iesniegšanas vietas, iesniegšana elektroniski, apstrādei un izmaksai noteiktais laiks, dokumentu papildināšanai pieļaujamais laiks.
     6. Informācija par izmaiņu veikšanas kārtību, mainoties pasūtītāja darbiniekiem (uzsākot, pārtraucot darba attiecības).
  2. Finanšu piedāvājums, kas sagatavots atbilstoši nolikuma pielikuma Nr. 3 norādītajai formai.
  3. Pretendenta pieredzes apliecinājums, kas apliecina Pretendenta atbilstību nolikuma 9.1.apakšpunktā izvirzītajai prasībai brīvā formā, norādot vismaz sniegto pakalpojumu raksturojumu, pasūtītāju, tā kontaktinformāciju, pakalpojuma sniegšanas periodu un apdrošināto personu skaitu katra līguma ietvaros.
  4. Finanšu un kapitāla tirgus komisijas izsniegtās licences vai cita līdzvērtīga dokumenta kopija, kas apliecina Pretendenta atbilstību nolikuma 9.2.apakšpunktā izvirzītajai prasībai.
  5. Personu apvienības gadījumā papildus jāiesniedz:
     1. pilnvara par personu apvienības izvirzīto pārstāvi, kas pārstāv personu apvienību iepirkumā, un personu apvienības vārdā ir pilnvarota parakstīt visu iepirkuma dokumentāciju;
     2. informācija par personu apvienībā ietilpstošajiem dalībniekiem: loma līguma izpildē, dalībnieka nosaukums, reģistrācijās numurs, adrese, kontaktpersona un tās tālruņa numurs.
  6. Ja piedāvājuma dokumentus paraksta pilnvarotā persona, piedāvājumam pievieno atbilstoši noformētu pilnvaru (oriģinālu) vai pilnvaras apliecinātu kopiju, saskaņā ar ko, persona tiek pilnvarota pārstāvēt Pretendentu iepirkumā.
  7. Ja piedāvājumu iepirkumam iesniedz personu apvienība, piedāvājumam pievieno visu personu apvienības dalībnieku parakstītu apliecinājumu par personu apvienības dalībnieku atbildības sadalījumu iepirkuma līguma izpildē un norāda personu, kura ir pilnvarota pārstāvēt personu apvienību iepirkumā.
  8. Ja personu apvienībai, kas iesniegusi piedāvājumu iepirkumā, tiks piešķirtas tiesības slēgt iepirkuma līgumu, tad 10 dienu laikā no dienas, kad Pretendentam paziņots par iepirkuma rezultātiem, personu apvienībai jānoslēdz, iesniedzot pasūtītājam dokumentārus pierādījumus, sabiedrības līgumu Civillikuma 2241. – 2280.pantā noteiktajā kārtībā vai jāizveidojas atbilstoši citam noteiktam juridiskam vai līgumiskam statusam, ar kuru tiek noteikts apvienības dalībnieku atbildības sadalījums iepirkuma līguma izpildē, apvienības dalībnieks vai to pilnvarota persona, kura pilnvarota parakstīt iepirkuma līgumu un citus dokumentus apvienības vārdā, kā arī saņemt maksājumus no pasūtītāja.
  9. Ja Pretendents savas kvalifikācijas atbilstības apliecināšanai balstās uz citu personu iespējām, Pretendentu atlasei papildus tiek iesniegts personas, uz kuras iespējām Pretendents balstās, apliecinājums vai vienošanās par sadarbību ar Pretendentu konkrētā līguma izpildē, no kuras Pasūtītājs var gūt pārliecību, ka Pretendenta rīcībā būs līguma izpildei nepieciešamie resursi un pieredze.
  10. Iesniedzot iepirkuma nolikumā pieprasītos dokumentus, Pretendents apliecina, ka tā kvalifikācija un resursi ir pietiekami līguma izpildei.

# Piedāvājuma vērtēšana un izvēle

* 1. Piedāvājumu izvēles kritērijs ir saimnieciski visizdevīgākais piedāvājums.
  2. Komisija vērtēs tikai tos piedāvājumus, kas iesniegti nolikuma 6.1.noteiktajā termiņā. Komisija piedāvājumus vērtē piecos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
     1. 1.posms: Piedāvājuma noformējuma pārbaude. Komisija pārbauda piedāvājuma noformējuma atbilstību nolikuma 8.punktā noteiktajām piedāvājumu noformējuma prasībām un pārliecinās, ka piedāvājumam pievienoti nolikuma 10.punktā noteiktie dokumenti. Ja piedāvājums nav noformēts atbilstoši nolikuma prasībām, komisijai ir tiesības neizskatīt Pretendenta iesniegto piedāvājumu un noraidīt to kā neatbilstošu. Pieņemot lēmumu par piedāvājuma noraidīšanu, komisija ievēro samērīguma principu.
     2. 2.posms: Pretendentu kvalifikācijas vērtēšana. Komisija vērtē Pretendentu kvalifikācijas atbilstību nolikuma 9.1.un 9.2.punktos noteiktajām kvalifikācijas prasībām. Pretendenti, kuru kvalifikācija neatbilst kādai no nolikuma 9.1. un 9.2.punktā norādītajām prasībām, tiek izslēgti no turpmākas dalības iepirkumā.
     3. 3.posms: Tehniskā piedāvājuma atbilstības pārbaude. Komisija novērtē, vai tehniskais piedāvājums atbilst tehniskās specifikācijas un līguma projekta prasībām. Pretendenta piedāvājums tiek noraidīts, ja komisija konstatē, ka Pretendenta iesniegtais tehniskais piedāvājums neatbilst nolikuma tehniskās specifikācijas prasībām un/vai līguma projekta nosacījumiem.
     4. 4.posms: Finanšu piedāvājumu pārbaude. Komisija pārbauda Pretendenta iesniegtā finanšu piedāvājuma atbilstību nolikuma 10.3.apakšpunkta prasībām. Pretendenta piedāvājums var tikt noraidīts, ja komisija konstatē, ka Pretendenta finanšu piedāvājums nav aizpildīts atbilstoši nolikuma 10.3.apakšpunkta prasībām. Komisija pārbauda, vai piedāvājumā nav aritmētisko kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.
     5. 5.posms: Saimnieciski visizdevīgākā piedāvājuma noteikšana. Komisija veic piedāvājumu izvērtēšanu, atbilstoši nolikuma 12.punktā noteiktajai metodikai un pieņem lēmumu par Pretendentu, kura piedāvājums ir saimnieciski visizdevīgākais, jo ir ieguvis vislielāko punktu skaitu.
  3. Komisija veic Pretendenta, kuram būtu piešķiramas iepirkuma līguma slēgšanas tiesības, izslēgšanas gadījumu, kas noteikti nolikuma 9.3.punktā, pārbaudi. Ja Pretendents, kuram būtu piešķiramas līguma slēgšanas tiesības, tiek izslēgts no dalības iepirkumā, komisija izvēlas nākamo Pretendentu, kura piedāvājums ir saimnieciski visizdevīgākais un veic izslēgšanas nosacījumu pārbaudi.
  4. Komisija par uzvarētāju iepirkumā atzīst Pretendentu, kurš izraudzīts atbilstoši nolikumā noteiktajām prasībām un kritērijiem un uz kuru nav attiecinām nolikuma 9.3.punktā noteiktie izslēgšanas gadījumi.
  5. Saskaņā ar Publisko iepirkumu likuma 9.panta četrpadsmito un piecpadsmito daļu, komisija triju darbdienu laikā pēc lēmuma par iepirkuma rezultātiem pieņemšanas vienlaikus informē visus Pretendentus par iepirkuma rezultātiem, kā arī savā mājaslapā internetā http://www.ous.lv/lv/ sadaļā „Iepirkumi” nodrošina brīvu un tiešu elektronisku piekļuvi minētajam lēmumam.

# Saimnieciski visizdevīgākā piedāvājuma noteikšana

* 1. Komisija vērtē katru piedāvājumu atsevišķi. Katrs komisijas loceklis katru piedāvājumu vērtē individuāli pēc visiem nolikuma 12.2.apakšpunktā noteiktajiem vērtēšanas kritērijiem. Kopējo punktu skaitu katram vērtēšanas kritērijam komisija aprēķina, summējot vērtējamajam piedāvājumam katra komisijas locekļa piešķirtos punktus katrā kritērijā un, izdalot tos ar komisijas locekļu skaitu, kas vērtēja piedāvājumus. Iegūtais rezultāts tiek noapaļots līdz 2 zīmēm aiz komata. Par visizdevīgāko piedāvājumu atzīst to piedāvājumu, kas, apkopojot komisijas locekļu individuālos vērtējumus, ieguvis vislielāko punktu skaitu.
  2. Visizdevīgākā piedāvājuma vērtēšanas kritēriji (maksimālais punktu skaits 100 punkti):

|  |  |  |  |
| --- | --- | --- | --- |
| **N.p.k.** | **Kritērijs** | **Apzīmējums** | **Iespējamais punktu skaits** |
| 1. | Minimālās apdrošinājuma summas maksas ambulatorajai aprūpei palielinājums | P1 | 0-3 |
| 2. | Minimālās apdrošinājuma summas maksas stacionārās aprūpes gadījumam palielinājums | P2 | 0-5 |
| 3. | Pamatprogrammas uzlabojumi – piedāvāto maksas medicīnisko pakalpojumu apjoms, apmaksas kārtība, kas pārsniedz minimālās prasības | P3 | 0-70 |
| 4. | Līgumiestāžu pieejamība, kurās tiek nodrošināti bezskaidras naudas norēķini | P4 | 0-18 |
| 5. | Prēmijas koeficients darbinieku radiniekiem *(par privātajiem līdzekļiem)* | P5 | 0-4 |
| Kopējais iespējamais punktu skaits | | | 0-100 |

* 1. Punktu piešķiršanas principi:

**P1-**Vērtēšanas kritērijs: **minimālās apdrošinājuma summas maksas ambulatorajai aprūpei palielinājums**. Maksimāli pēc šī vērtēšanas kritērija var tikt piešķirti 3 (trīs) punkti.

Punkti tiek piešķirti, ja tiek paaugstināts limits maksas ambulatorajai palīdzībai, salīdzinot ar minimālajās prasībās noteikto.

Piedāvājumos, kuros nav noteikts atsevišķs maksas ambulatorās palīdzības limits, vērtēšanā izmanto kopējā piedāvātā limita (kopējās apdrošinājuma summas) un minimālajās prasībās noteiktā ambulatorās sadaļas limita starpību.

Piedāvājumam ar lielāko limita palielinājumu tiek piešķirts maksimālais punktu skaits. Ja iesniegti vairāki piedāvājumi, kuros iekļauts paaugstināts maksas ambulatorās palīdzības limits, tad pārējiem piedāvājumiem piešķiramie punkti tiek aprēķināti, pielietojot šādu formulu:

Max \* (x / y) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – matemātiski lielākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti.

**P2-**Vērtēšanas kritērijs: **minimālās apdrošinājuma summas maksas stacionārās aprūpes gadījumam palielinājums**. Maksimāli pēc šī vērtēšanas kritērija var tikt piešķirti **5** (pieci) punkti. Punkti tiek piešķirti, ja tiek paaugstināts limits maksas stacionārās aprūpes gadījumam, salīdzinot ar minimālajās prasībās noteikto.

Piedāvājumos, kuros nav noteikts atsevišķs maksas stacionārās aprūpes gadījuma limits, izmanto kopējā piedāvātā limita (kopējās apdrošinājuma summas) un minimālajās prasībās noteiktā stacionārā gadījuma limita starpību. Piedāvājumam ar lielāko limita palielinājumu tiek piešķirts maksimālais punktu skaits. Ja iesniegti vairāki piedāvājumi, kuros iekļauts paaugstināts maksas stacionārās palīdzības limits, tad pārējiem šāda veida piedāvājumiem piešķiramie punkti tiek aprēķināti, pielietojot šādu formulu:

Max \* (x / y) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – matemātiski lielākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti.

**P3**-Vērtēšanas kritērijs: **Pamatprogrammas** **uzlabojumi** – piedāvāto maksas medicīnisko pakalpojumu apjoms, apmaksas kārtība, kas pārsniedz minimālās prasības.

**P 3.1.-„Dārgās” diagnostikas apakšlimita palielinājums, salīdzinot ar minimālajās prasībās noteikto** - papildus tiek piešķirti līdz **6** (sešiem) punktiem, atkarībā no piedāvātā limita. Piedāvājumos, kuros nav noteikts atsevišķs maksas dārgās diagnostikas limits, vērtēšanā izmanto maksas ambulatorās aprūpes apdrošinājuma summas un minimālajās prasībās noteiktā limita starpību. Piedāvājumam ar lielāko limita palielinājumu tiek piešķirts maksimālais punktu skaits – 6 (seši).

Ja iesniegti vairāki piedāvājumi, kuros iekļauts paaugstināts dārgās diagnostikas limits, tad pārējiem šāda veida piedāvājumiem piešķiramie punkti tiek aprēķināti, pielietojot šādu formulu:

Max \* (x / y) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – matemātiski lielākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti.

Piedāvājumiem, kuros dārgās diagnostikas limits ir identisks minimālajās prasībās noteiktajam, šī kritērija ietvaros tiek piešķirti 0 (nulle) punkti.

**P 3.2.** - **Pretendenta piedāvājumā iekļauto maksas laboratoro izmeklējumu novērtējums**, pamatojoties uz pielikumā Nr. 2.1. sniegto informāciju – maksimālais punktu skaits – **6** (seši) punkti.

Punktu piešķiršana notiek sekojošā kārtībā:

* P 3.2.1. punktu summa, kas tiek iegūta atbilstoši norādītajai punktu sniegšanas kārtībai (kolona Nr. 3);
* P 3.2.2. tiek vērtēti vidējie Pretendenta apmaksājamo pakalpojumu limiti, kas tiek norādi pakalpojumiem, kuri netiek apmaksāti 100% apmērā. Vidējie atlīdzību limiti tiek aprēķināti, cenrādī norādīto (kolona Nr. 4) kopējo atlīdzību summu dalot ar daļēji apmaksājamo pakalpojuma skaitu. Piedāvājumi, kurā pakalpojumi tiek apmaksāti 100% apmērā, tiek vērtēti pieņemot maksimālās atlīdzības apmēru, kuru ir iesniedzis kāds no Pretendentiem, papildus to palielinot par 20%;
* P 3.2.3. tiešā norēķinu kārtības attiecība pret apmaksu ar čekiem – pakalpojumu skaits, kas tiek apmaksāti tiešā norēķinu kārtībā tiek dalīts ar pakalpojumu skaitu, kas tiek apmaksāts pēc čekiem.

Piedāvājumam ar lielāko iegūto punktu skaitu (P 3.2.1 + P 3.2.2 + P 3.2.3) tiek piešķirti **6** (seši) punkti, pārējiem piedāvājumiem punkti tiek aprēķināti, pielietojot šādu formulu:

Max \* (x / y) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – matemātiski lielākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti.

**P 3.3**.-**Pretendenta piedāvājumā iekļauto maksas diagnostisko izmeklējumu novērtējums**, pamatojoties uz pielikumā Nr. 2.2. sniegto informāciju. Papildus tiek piešķirti līdz **15** (piecpadsmit) punktiem.

Punktu piešķiršana notiek sekojošā kārtībā:

* P 3.3.1. punktu summa, kas tiek iegūta atbilstoši norādītajai punktu sniegšanas kārtībai (kolona Nr. 2);
* P 3.3.2. tiek vērtēti vidējie Pretendenta apmaksājamo pakalpojumu limiti, kas tiek norādi pakalpojumiem, kuri netiek apmaksāti 100% apmērā. Vidējie atlīdzību limiti tiek aprēķināti, cenrādī norādīto (kolona Nr. 3) kopējo atlīdzību summu dalot ar daļēji apmaksājamo pakalpojuma skaitu. Piedāvājumi, kurā pakalpojumi tiek apmaksāti 100% apmērā, tiek vērtēti pieņemot maksimālās atlīdzības apmēru, kuru ir iesniedzis kāds no Pretendentiem, papildus to palielinot par 20%;
* P 3.3.3. tiešā norēķinu kārtības attiecība pret apmaksu ar čekiem – pakalpojumu skaits, kas tiek apmaksāti tiešā norēķinu kārtībā tiek dalīts ar pakalpojumu skaitu, kas tiek apmaksāts pēc čekiem.

Piedāvājumam ar lielāko iegūto punktu skaitu (P 3.3.1 + P 3.3.2 + P 3.3.3) tiek piešķirti 15 (piecpadsmit) punkti, pārējiem piedāvājumiem punkti tiek aprēķināti, pielietojot šādu formulu:

Max \* (x / y) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – matemātiski lielākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti.

**P 3.4**.-**Pretendenta piedāvājumā iekļauto pamatprogrammas maksas pakalpojumu izņēmumu un ierobežojumu izvērtējums**, pamatojoties uz piedāvājuma pielikumā Nr.2.3. „Pretendenta veselības apdrošināšanas piedāvājuma izņēmumu un ierobežojumu tabula” sniegto informāciju. - maksimālais punktu skaits - **6** (seši) punkti.

Pretendents aizpilda pielikumu Nr.2.3. attiecīgi sava piedāvājuma nosacījumiem, norādot visus papildus izņēmumus, kas nav minēti pielikuma tabulā, bet ir iekļauti piedāvātajā programmā.

Iepirkumu komisija pievieno papildus izņēmumus, ja tie parādīti Pretendenta piedāvājumā, bet nav iekļauti pielikumā Nr. 2.3.

Punktu piešķiršana notiek sekojošā kārtībā:

* + P 3.4.1. punktu summa, kas tiek iegūta atbilstoši norādītajai punktu sniegšanas kārtībai (kolona Nr. 2);
  + P 3.4.2. tiek vērtēti vidējie Pretendenta apmaksājamo pakalpojumu limiti, kas tiek norādi pakalpojumiem, kuri tiek apmaksāti, t.i. netiek uzskatīti par izņēmumiem. Vidējie atlīdzību limiti tiek aprēķināti, cenrādī norādīto (kolona Nr. 3) kopējo atlīdzību summu dalot ar apmaksājamo pakalpojuma skaitu.
  + P 3.4.3. sadaļa “Pretendenta izņēmumi un ierobežojumi minēto veselības problēmu, saslimšanas aprūpē” tiek skaitītas atzīmes ailēs „Diagnostika” un „Ārstēšana”), ņemot vērā tiem piešķirto vērtību (0 - 1).

Piedāvājumam ar lielāko iegūto punktu skaitu (P 3.4.1 + P 3.4.2 + P 3.4.3) tiek piešķirti 6 (seši) punkti, pārējiem piedāvājumiem punkti tiek aprēķināti, pielietojot šādu formulu:

Max \* (x / y) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – matemātiski lielākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti.

**P 3.5**.- **Maksas fizikālā terapija** – papildus tiek piešķirti līdz **8** (astoņi) punktiem, atkarībā no paredzētā kopējā limita (ar nosacījumu, ka 1 (viens) maksas fizikālās terapijas reize jāatlīdzina vismaz 10 EUR apmērā, palielinājums vienas procedūras cenai netiek vērtēts) vai pakalpojuma reižu skaita, ko polises perioda laikā apmaksās Pretendents.

Piedāvājumiem, kuros fizikālās terapijas iekļautas maksas ambulatorās aprūpes limitā bez atsevišķa apakšlimita un apmaksājamo reižu skaita perioda (1 gads) laikā un par ārstniecības gadījumu, tiek piešķirts maksimālais punktu skaits – 8 (astoņi). Ja iesniegti vairāki piedāvājumi, kuros iekļauta maksas fizikālā terapija, tad pārējiem Pretendentiem piešķiramie punkti tiek aprēķināti sekojoši:

* Piešķiramais maksimālais punktus skaits tiek samazināts par 2 (diviem) punktiem, ja Pretendenta vienīgais ierobežojums ir gada kopējais apakšlimits, kas ir vienāds vai lielāks par 100 EUR;
* Piešķiramais maksimālais punktu skaits tiek samazināts par 4 (četriem) punktiem, ja Pretendents ir noteicis kādu no šiem ierobežojumiem: pakalpojuma reižu limitu ārstniecības gadījumam (piemēram, 10 reizes vienam saslimšanas gadījumam) vai ierobežojis apmaksājamo gadījumu skaitu polises periodā (piemēram, 1 kurss perioda laikā), vai noteicis gada apakšlimitu, kas nepārsniedz 100 EUR;
* Piešķiramais maksimālais punktus skaits tiek samazināts par 5 (pieciem) punktiem, ja Pretendents ir noteicis vairāk kā 1 (vienu) ierobežojumu pakalpojuma saņemšanai no iepriekš uzskaitītā klāsta.

Piedāvājumiem, kuros nav iekļauts maksas fizikālās terapijas pakalpojums, šī kritērija ietvaros tiek piešķirti 0 (nulle) punkti.

**P 3.6**.-**Zobārstniecības pakalpojumu uzlabojumi** – papildus tiek piešķirti maksimāli **15** (piecpadmit) punkti, kas sadalās sekojoši:

* Piedāvājumos, kuros apdrošinājuma summa vienai personai ir palielināta par vismaz 50 EUR, papildus tiek piešķirti **6** (seši) punkti.
* Piedāvājumos, kuros zobārstniecības maksas pakalpojumi tiek atlīdzināti 70% un vairāk apmērā, papildus tiek piešķirti **4** (četri) punkti.
* Piedāvājumos, kuros tiek iekļauta zobu protezēšana programmas limita ietvaros, papildus tiek piešķirti **2** (divi) punkti.
* Piedāvājumos, kuros nelīgumiestādē saņemtie pakalpojumi tiek apmaksāti pēc čeka, t.i., nepiemērojot cenrādi, papildus tiek piešķirti **3** (trīs) punkti.

**P 3.7. – Maksas ambulatorās rehabilitācijas pakalpojumu saņemšanas nosacījumi** (ja Pretendents tos iekļauj pamatprogrammā) - papildus tiek piešķirti maksimāli **8** (astoņi) punkti, kas sadalās sekojoši:

* Nav ierobežojumu diagnozēm, kuru gadījumos var saņemt piedāvātos pakalpojumus – 2 (divi) punkti.
* Nav ierobežojumu speciālistiem, kas var nosūtīt saņemt piedāvātos pakalpojumus – 3 (trīs) punkti.
* Palielināts ambulatorās rehabilitācijas limits par vismaz 40 EUR – 3 (trīs) punkti.

Piedāvājumiem, kuros maksas ambulatorā rehabilitācija nav iekļauta pamatprogrammā, šī kritērija ietvaros tiek piešķirti 0 (nulle) punkti.

**P 3.8. – Medikamenti iegāde vismaz 30% apmērā** (ja Pretendents to iekļauj pamatprogrammā) – papildus tiek piešķirti maksimāli **6** (seši) punkti, kas tiek piešķirts piedāvājumam ar lielāko apdrošināšanas summas limitu. Pārējiem piedāvājumiem šī apakškritērija ietvaros piešķiramie punkti tiek aprēķināti proporcionāli.

**P4**-Vērtēšanas kritērijs: **Līgumiestāžu pieejamība –** līgumiestāžu pieejamība Rīgā, Rīgas apkārtnē, Jelgavā, Olainē un Olaines apkārtnē – visi ambulatorie un stacionārie maksas pakalpojumi tiek segti pilnā apmērā bezskaidras naudas norēķinu kārtībā sekojošās medicīnisko pakalpojumu sniegšanas vietās:

1. Zemgales veselības centrs;

2. Rīgas 2.slimnīca;

3. P.Stradiņa klīniskās universitātes slimnīca;

4. MFD Veselības centrs Pārdaugava;

5. ARS;

6. Veselības centrs 4 un tā filiāles;

7. Olaines veselības centrs;

8. Vilitas Melbārdes privātprakse;

9. Astras Miķelsones privātprakse;

10. Skaidrītes Kukurānes privātprakse;

11. Maijas Adamovas - Krastiņas privātprakse;

12. Sanitas Dzenes privātprakse;

13. Evijas Zandares privātprakse;

14. Sarmīte Kalēja privātprakse;

15. Nellijas Šohinas, Jekaterinas Grigorjevas un Vinetas Jaunķiķes privātprakse.

Punkti tiek piešķirti par katru Pasūtītāja norādīto iestādi (1 (viens) punkts par katru no minētajām iestādēm, par Olaines veselības centru tiek piešķirti 4 (četri) punkti), maksimālais punktu skaits – **18** (astoņpadsmit). Ja kāda no minētājām ārstniecības iestādēm šobrīd nav iekļauta līgumiestāžu sarakstā, bet Pretendents piedāvājumā norāda, ka 2 (divu) mēnešu laikā kopš līguma parakstīšanas tiks iekļauts līgumiestāžu sarakstā tiek piešķirts 0,3 (nulle, komats, trīs) punkti par katru iestādi.

Netiek vērtēts ārstniecības iestādes, kurās tiek nodrošināta tikai pacientu iemaksas.

**P5-** Vērtēšana kritērijs: **Prēmijas koeficients darbinieku radiniekiem** *(iegāde par personiskajiem līdzekļiem)* **–** piedāvājums ar viszemāko norādīto koeficientu darbinieku radiniekiem tiek vērtēta ar maksimāli iespējamo punktu skaitu – **4** (četriem) punktiem. Pārējiem piedāvājumiem punkti tiek piešķirti pēc sekojošas formulas:

Max \* (y / x) = z, kur

Max – maksimāli iespējamais punktu skaits;

x – vērtējamā Pretendenta matemātiskā piedāvātā vērtība;

y – mazākā skaitliskā vērtība starp visiem piedāvājumiem;

z – attiecīgā piedāvājuma iegūtie punkti

Piedāvājumos, kuros tiek norādīti vairāki koeficienti atkarībā no radniecības pakāpes, tiek aprēķināts un vērtēšanā lietots Pretendenta vidējais koeficients radiniekiem.

# Iepirkuma līguma slēgšanas kārtība

* 1. Iepirkuma rezultātā paredzēts slēgt iepirkuma līgumu (turpmāk – Līgums), kas pieejams pielikumā Nr.4 ar Pretendentu, kura piedāvājums atbilst visām nolikumā un tehniskajā specifikācijā izvirzītajām prasībām, ir saimnieciski visizdevīgākais un nav izslēgts saskaņā ar Publisko iepirkumu likuma 9.panta astotās daļās izslēgšanas noteikumiem. Iepirkuma līgumu Pasūtītājs slēdz saskaņā ar Publisko iepirkumu likuma 60.panta pirmās, otrās, trešās, ceturtās un piektās daļas prasībām.
  2. Gadījumā, ja iepirkuma uzvarētājs atsakās noslēgt Līgumu, tad par iepirkuma uzvarētāju tiek atzīts Pretendents, kurš piedāvājis nākamo izdevīgāko piedāvājumu un uz kuru neattiecas Pretendentu izslēgšanas nosacījumi.
  3. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

# Iepirkumu komisijas tiesības un pienākumi

* 1. Tiesības:
     1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija izskaidro Pretendenta iesniegto informāciju. Šādi pieprasījumi var tikt iesniegti tikai precizēšanas nolūkos, kas nepieciešami piedāvājuma salīdzināšanā un izvērtēšanā, un nedod Pretendentam tiesības izmainīt savu piedāvājumu.
     2. Labot aritmētiskās kļūdas Pretendenta finanšu piedāvājumā, informējot par to Pretendentu.
     3. Pieaicināt ekspertu Pretendentu un piedāvājumu atbilstības pārbaudē un vērtēšanā.
  2. Pienākumi:
     1. Nodrošināt iepirkuma norisi un dokumentēšanu.
     2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
     3. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo nolikumu.
     4. Pieņemt lēmumu par iepirkuma procedūras rezultātiem.

# Pretendentu tiesības un pienākumi

* 1. Tiesības:
     1. Saņemt piedāvājuma sagatavošanai nepieciešamo dokumentāciju un citu normatīvajos aktos noteikto informāciju.
     2. Saskaņā ar Publisko iepirkumu likuma 14.pantu noteikt piedāvājumā ietvertajiem dokumentiem konfidencialitāti, izņemot finanšu piedāvājumam.
  2. Pienākumi:
     1. Sagatavot un iesniegt piedāvājumu atbilstoši nolikuma prasībām.
     2. Sniegt patiesu informāciju par savu kvalifikāciju un piedāvājumu.
     3. Sniegt atbildes uz iepirkuma komisijas pieprasījumiem par iesniegtās informācijas skaidrojumiem, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai.